Izvor: Antifa Šibenik/Facebook

Antifa Šibenik objavio je na svojim stranicama grafite koji su se pojavili u Sisku, nakon što je lokalni biskup Vlado Košić održao vatrenu propovijed povodom blagdana Velike Gospe.

"Stigla podrška iz Siska s najcrnjeg izvora klerofašizma, župni dvor nasuprot katedrale. Fala Sisak, čitate nam misli dok slušamo Košićevu ustašku promidžbu s oltara", naveli su na svojim stranicama.

Antifa Šibenik primio je fotografije u svoj inbox na Facebooku.

Kako je na grafitima, načinjenim na ceradi, dakle, bez nastajanja štete na pročelju župnog ureda, istaknuto i ime političke stranke Radnička fronta, upitali smo tu stranku kako komentiraju grafite.

Iz medijske sekcije RF-a nam kažu da je to bila individualna akcija nekolicine simpatizera iz Siska.

N1 pratite putem aplikacija za Android | iPhone/iPad | Windows| i društvenih mreža Twitter | Facebook | Instagram.